I 1949 kjøpte Foreningen til Ski-Idrettens Fremme Sondre Norheims plass Øverbø i Morgedal, delvis med tanke på bruk i forbindelse med Vinter-OL 1952 i Oslo. Den olympiske ild brant i grua på Øverbø før fakkelen ble bragt til Oslo. Øverbø ble etter vinterlekene overdratt til Morgedal Idrettslag, som fremdeles står som eier av plassen. Øverbø har vært drevet som et åpent friluftsmuseum siden den gang.